PMIndiaData/PMIndiaSum huggingface dataset:
ഐ.ഡി.ബി.ഐ. ബാങ്കില്‍ നിയന്ത്രണാധികാരം ലഭിക്കുംവിധം ഓഹരികള്‍ എല്‍.ഐ.സി. ഏറ്റെടുക്കും

ഐ.ഡി.ബി.ഐ. ബാങ്കില്‍ കേന്ദ്ര ഗവണ്‍മെന്റിന്റെ ഓഹരിവിഹിതം 50 ശതമാനത്തില്‍ താഴെയാക്കുന്നതിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭാ യോഗം അംഗീകാരം നല്‍കി. പ്രിഫറന്‍ഷ്യല്‍ അലോട്‌മെന്റ് വഴിയോ ഓഹരിയുടെ ഓപ്പണ്‍ ഓഫര്‍ വഴിയോ നിയന്ത്രണാധികാരം നേടാന്‍ സാധിക്കുംവിധം ഓഹരി കൈക്കലാക്കി ബാങ്കിന്റെ പ്രമോട്ടറായി മാറുന്നതിന് ലൈഫ് ഇന്‍ഷുറന്‍സ് കോര്‍പറേഷന്‍ ഓഫ് ഇന്ത്യ(എല്‍.ഐ.സി.)ക്ക് അനുമതി നല്‍കുകയും ബാങ്കില്‍ ഗവണ്‍മെന്റിനുള്ള നിയന്ത്രണാധികാരം ഒഴിവാക്കുന്നതിന് അംഗീകാരം നല്‍കുകയും ചെയ്തു. ഫലം: 1. ഏറ്റെടുക്കല്‍ ഉപഭോക്താക്കള്‍ക്കും എല്‍.ഐസിക്കും ബാങ്കിനും വളരെയധികം ഗുണകരമായിത്തീരും. 2. ഇരു സ്ഥാപനങ്ങള്‍ക്കും സാമ്പത്തിക നേട്ടം മുതല്‍ പ്രവര്‍ത്തനച്ചെലവും ഉപഭോക്താക്കളെ കണ്ടെത്തുന്നതിനുമുള്ള ചെലവും കുറയല്‍, പ്രവര്‍ത്തനക്ഷമതയും വഴക്കവും വര്‍ധിക്കല്‍, ഉല്‍പന്നങ്ങളും സേവനങ്ങളും വില്‍പന നടത്താനുള്ള കൂടിയ അവസരം ലഭിക്കല്‍ എന്നിവ ഉള്‍പ്പെടെ ഗുണങ്ങള്‍ ഏറെയാണ്. 3. എല്‍.ഐ.സിയെയും ബാങ്കിനെയും ഒപ്പം അവയുടെ, ഹൗസിങ് ഫിനാന്‍സ്, മ്യൂച്വല്‍ ഫണ്ടുകള്‍ എന്നിവ കൈകാര്യംചെയ്യുന്ന അനുബന്ധസ്ഥാപനങ്ങളെയും സാമ്പത്തികമായ കരുത്താര്‍ജിക്കാന്‍ സഹായിക്കും. 4. അതിലുപരി, ബാങ്കിങ് സേവനം വീട്ടുപടിക്കലെത്തിക്കാന്‍ ബാങ്കിന് 11 ലക്ഷം എല്‍.ഐ.സി. ഏജന്റുമാരെ ഉപയോഗപ്പെടുത്താന്‍ സാധിക്കും. ഇതുവഴി ഉപഭോക്തൃസേവനം മെച്ചപ്പെടുത്താനും സാമ്പത്തിക ഉള്‍ച്ചേര്‍ക്കല്‍ മെച്ചപ്പെടുത്താനും സാധിക്കും. 5. ചെലവു കുറഞ്ഞ നിക്ഷേപങ്ങളും പേമെന്റ് സേവനങ്ങളില്‍നിന്നുള്ള ഫീ വരുമാനവും ഏറ്റെടുക്കുകവഴി ചെലവു കുറഞ്ഞ ഫണ്ട് നേടിയെടുക്കുന്നതിനു ബാങ്കിനു സഹായകമാകും. 6. ബാങ്കിന്റെ 1,916 ബ്രാഞ്ചുകളുള്ള ശൃംഖലയിലൂടെ എല്‍.ഐ.സിക്ക് ബാങ്കഷ്വറന്‍സ് (അതായത്, ഇന്‍ഷുറന്‍സ് ഉല്‍പന്നങ്ങള്‍ ബാങ്ക് വഴി വില്‍ക്കല്‍) സൗകര്യം ലഭിക്കുകയും ബാങ്കിന്റെ പണം കൈകാര്യം ചെയ്യുന്ന സേവനങ്ങളിലേക്കു പ്രവേശനം ലഭിക്കുകയും ചെയ്യും. 7. ഇതിലുപരി, സാമ്പത്തിക മേഖലയുടെ എല്ലാ വിഭാഗങ്ങളിലും സാന്നിധ്യമുറപ്പിക്കുക എന്ന എല്‍.ഐ.സിയുടെ ലക്ഷ്യത്തിലേക്ക് എത്തിച്ചേരാന്‍ സഹായകമാകും. എല്ലാ സേവനങ്ങളും ഒരേ മേല്‍ക്കൂരയ്ക്കു കീഴില്‍ ലഭിക്കുമെന്നത് ഉപഭോക്താക്കള്‍ക്കു ഗുണകരമാണ്. ഇന്‍ഷുറന്‍സ് പരിരക്ഷ വര്‍ധിപ്പിക്കാന്‍ സാധിക്കുമെന്ന നേട്ടം എല്‍.ഐ.സിക്കും ഉണ്ട്. പശ്ചാത്തലം: ഐ.ഡി.ബി.ഐ. ബാങ്കിന്റെ പരിഷ്‌കരണം ആരംഭിച്ചുകഴിഞ്ഞുവെന്നും ആ പ്രവര്‍ത്തനം മുന്നോട്ടുകൊണ്ടുപോകുമെന്നും ആവശ്യമെങ്കില്‍ ഗവണ്‍മെന്റിന്റെ വിഹിതം 50 ശതമാനത്തില്‍നിന്നു കുറച്ചുകൊണ്ടുവരുമെന്നും 2016ല്‍ ധനകാര്യമന്ത്രി ബജറ്റ് പ്രസംഗത്തില്‍ വ്യക്തമാക്കിയിരുന്നു. ഈ പ്രഖ്യാപനത്തിന്റെ ചുവടുപിടിച്ച് ഐ.ഡി.ബി.ഐ. ബാങ്കിന്റെ ഓഹരികള്‍ വാങ്ങുന്നതിന് ഇന്‍ഷുറന്‍സ് റെഗുലേറ്ററി ആന്‍ഡ് ഡെവലപ്‌മെന്റ് അതോറിറ്റി ഓഫ് ഇന്ത്യ(ഐ.ആര്‍.ഡി.എ.ഐ.)യുടെ അനുമതി എല്‍.ഐസി. തേടിയിരുന്നു. ഐ.ആര്‍.ഡി.എ.ഐയുടെ അനുമതി ലഭിച്ചതോടെ ഐ.ഡി.ബി.ഐ. ബാങ്കിന്റെ നിയന്ത്രണധികാരം ലഭിക്കുംവിധം 51 ശതമാനം ഓഹരികള്‍ വാങ്ങാന്‍ എല്‍.ഐ.സി. താല്‍പര്യം പ്രകടിപ്പിച്ചു. ഇതു ബാങ്കിന്റെ ബോര്‍ഡ് പരിഗണിക്കുകയും ഇത്രത്തോളം ഓഹരികള്‍ എല്‍.ഐ.സി. ഏറ്റെടുക്കുന്ന പക്ഷം ഗവണ്‍മെന്റിന്റെ ഓഹരിവിഹിതം 51 ശതമാനത്തിനു താഴെയാകുമെന്ന സാഹചര്യത്തില്‍ ഗവണ്‍മെന്റിന്റെ അനുമതി തേടുകയും ചെയ്തിരുന്നു.
ആഗോള പാചക വിദഗ്ദ്ധര്‍ പ്രധാനമന്ത്രിയെ സന്ദര്‍ശിച്ചു

ലോകത്തെമ്പാടുമുള്ള പ്രസിഡന്റുമാരുടെ മുഖ്യപാചകക്കാരുടെ ക്ലബ്ബിലെ അംഗങ്ങള്‍ ന്യൂഡല്‍ഹിയില്‍ ഇന്ന് പ്രധാനമന്ത്രിയെ സന്ദര്‍ശിച്ചു. രണ്ട് ഡസനിലധികം രാഷ്ട്രതലവന്‍മാരുടെ പാചകക്കാരാണ് ക്ലബ്ബിലുള്ളത്. ലോകത്തെ ഏറ്റവും പ്രത്യേകമായ പാചകശാസ്ത്ര സമൂഹമെന്നാണ് ഈ ക്ലബ്ബിനെ അനൗപചാരികമായി വിശേഷിപ്പിക്കുന്നത്. പാരീസ് ആസ്ഥാനമായുള്ള ഈ സംഘടന ഇതാദ്യമായി ഇപ്പോള്‍ ഇന്ത്യയില്‍ വച്ച് അതിന്റെ പൊതുസഭ ചേരുകയാണ്. ഡല്‍ഹിക്ക് പുറമെ പാചക വിദഗ്ദ്ധര്‍ ആഗ്രയും ജയ്പൂരും സന്ദര്‍ശിക്കും. ഇന്ത്യന്‍ രാഷ്ട്രപതിയുടെ ഷെഫ് ആയ ശ്രീ. മോണ്‍ട്ടു സെയ്‌നി, അമേരിക്കന്‍ പ്രഡിഡന്റിന്റെ ഷെഫ് ആയ ശ്രീമതി. ക്രിസ്റ്റിറ്റ കോമര്‍ഫോര്‍ഡ്, ബ്രിട്ടീഷ് രാജ്ഞിയുടെ ഷെഫ് ആയ ശ്രീ. മാര്‍ക്ക് ഫ്‌ളാനെഗന്‍ തുടങ്ങിയവര്‍ ക്ലബ്ബിലെ അംഗങ്ങളാണ്. പ്രധാനമന്ത്രിയുമൊത്ത് ഗ്രൂപ്പ് ഫോട്ടോ എടുത്ത പാചകക്കാര്‍ അദ്ദേഹത്തിന് സ്മരണികകളും സമ്മാനിച്ചു.
റിയോ ഒളിംപിക്‌സില്‍ വെള്ളി മെഡല്‍ നേടിയതിനു പി.വി.സിന്ധുവിന് പ്രധാനമന്ത്രിയുടെ അഭിനന്ദനം

റിയോ ഒളിംപിക്‌സില്‍ ബാഡ്മിന്റണില്‍ വെള്ളി മെഡല്‍ നേടിയതിനു പി.വി.സിന്ധുവിനെ പ്രധാനമന്ത്രി ശ്രീ. നരേന്ദ്ര മോദി അഭിനന്ദിച്ചു. ‘വെള്ളി മെഡലിന് അഭിനന്ദനങ്ങള്‍, പി.വി.സിന്ധു. റിയോ 2016ല്‍ താങ്കള്‍ ഉണ്ടാക്കിയ നേട്ടം ചരിത്രപരമായിരിക്കും. ഇതു വര്‍ഷങ്ങളോളം ഓര്‍ക്കപ്പെടുകയും ചെയ്യും.’ – പ്രധാനമന്ത്രി പറഞ്ഞു.
ഭവന നിര്‍മ്മാണ രംഗത്തെ ഇന്ത്യ-സൗദി അറേബ്യ സഹകരണം

ഇന്ത്യയും, സൗദിഅറേബ്യയും ഭവന നിര്‍മ്മാണ സഹരണം സംബന്ധിച്ച് കഴിഞ്ഞ മാസം ഒപ്പ് വച്ച ധാരണാപത്രം പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭായോഗം വിലയിരുത്തി. ഭവന നിര്‍മ്മാണ അടിസ്ഥാന വരുമാനം കുറഞ്ഞ വിഭാഗക്കാര്‍ക്കായി താങ്ങാവുന്ന നിരക്കിലുള്ള വീടുകളുടെ നിര്‍മ്മാണം ഉള്‍പ്പെടെ ഭവന നിര്‍മ്മാണ രംഗത്തെ സാങ്കേതിക സഹകരണം പ്രോത്സാഹിപ്പിക്കുന്നതിനും, ഭവന നിര്‍മ്മാണ അടിസ്ഥാന സൗകര്യ മേഖലകളിലെ പദ്ധതികള്‍ ഏറ്റെടുക്കുന്ന ഇരു രാജ്യങ്ങളിലെയും കമ്പനികളുടെ പങ്കാളിത്തം വര്‍ദ്ധിപ്പിക്കുന്നതിനും ധാരണാപത്രം വഴിയൊരുക്കും.
14-ാമത് ബ്രിക്സ് ഉച്ചകോടിയിൽ പ്രധാനമന്ത്രി  പങ്കെടുക്കും

പ്രസിഡന്റ് ഷി ജിൻപിങ്ങിന്റെ ക്ഷണപ്രകാരം, പ്രധാനമന്ത്രി ശ്രീ നരേന്ദ്ര മോദി 2022 ജൂൺ 23-24 തീയതികളിൽ , ചൈന ആതിഥേയത്വം വഹിക്കുന്ന, വെർച്വൽ രൂപത്തിലുള്ള 14-ാമത് ബ്രിക്‌സ് ഉച്ചകോടിയിൽ പങ്കെടുക്കും. ജൂൺ 24-ന് അതിഥി രാജ്യങ്ങളുമായുള്ള ആഗോള വികസനത്തെക്കുറിച്ചുള്ള ഉന്നതതല സംഭാഷണവും ഇതിൽ ഉൾപ്പെടുന്നു. എല്ലാ വികസ്വര രാജ്യങ്ങൾക്കും പൊതുവായ ആശങ്കയുള്ള വിഷയങ്ങൾ ചർച്ച ചെയ്യുന്നതിനും ചർച്ച ചെയ്യുന്നതിനുമുള്ള ഒരു വേദിയായി ബ്രിക്‌സ് മാറിയിരിക്കുന്നു. ബഹുമുഖ സംവിധാനത്തെ കൂടുതൽ പ്രാതിനിധ്യവും ഉൾക്കൊള്ളുന്നതുമാക്കുന്നതിന് പരിഷ്‌കരിക്കണമെന്ന് ബ്രിക്‌സ് രാജ്യങ്ങൾ നിരന്തരം ആവശ്യപ്പെടുന്നു. 14-ാമത് ബ്രിക്‌സ് ഉച്ചകോടിയിലെ ചർച്ചകൾ, ഭീകര വിരുദ്ധത, വ്യാപാരം, ആരോഗ്യം, പരമ്പരാഗത വൈദ്യശാസ്ത്രം, പരിസ്ഥിതി, ശാസ്ത്ര സാങ്കേതികവിദ്യ , നവീനാശയങ്ങൾ , കൃഷി, സാങ്കേതികവും തൊഴിലധിഷ്ഠിതവുമായ വിദ്യാഭ്യാസം, പരിശീലനം, എംഎസ്എംഇകൾ തുടങ്ങിയ മേഖലകളിൽ ബ്രിക്സ് അംഗരാജ്യങ്ങൾ തസ്‍മ്മിലുള്ള സഹകരണം മുതലായവ ഉൾപ്പെടുമെന്ന് പ്രതീക്ഷിക്കുന്നു. ബഹുമുഖ സംവിധാനത്തിന്റെ പരിഷ്‌ക്കരണം, കോവിഡ്-19 മഹാമാരിയെ ചെറുക്കുക, ആഗോള സാമ്പത്തിക വീണ്ടെടുക്കൽ തുടങ്ങിയ വിഷയങ്ങളിലും ചർച്ചകൾ നടക്കാൻ സാധ്യതയുണ്ട്. ഉച്ചകോടിക്ക് മുമ്പ്, 2022 ജൂൺ 22-ന് ബ്രിക്‌സ് ബിസിനസ് ഫോറത്തിന്റെ ഉദ്ഘാടന ചടങ്ങിൽ റെക്കോർഡ് ചെയ്‌ത മുഖ്യ പ്രസംഗത്തിലൂടെ പ്രധാനമന്ത്രി പങ്കെടുക്കും.
പ്രധാനമന്ത്രിയും വിയറ്റ്നാം പ്രധാനമന്ത്രിയും ടെലിഫോണില്‍ സംഭാഷണം നടത്തി

വിയറ്റ്നാം പ്രധാനമന്ത്രി നുയെന്‍ സുവാന്‍ ഫുകുമായി പ്രധാനമന്ത്രി ശ്രീ നരേന്ദ്രമോദി ഇന്ന് ടെലിഫോണില്‍ സംഭാഷണം നടത്തി. കോവിഡ്-19 മഹാമാരിയെത്തുടര്‍ന്ന് ഉടലെടുത്ത സാഹചര്യത്തെക്കുറിച്ചും ഈ വെല്ലുവിളിയെ അഭിസംബോധനചെയ്യുന്നതിന് കൈക്കൊള്ളുന്ന നടപടികളെക്കുറിച്ചും ഇരു നേതാക്കളും ചര്‍ച്ച നടത്തി. ആവശ്യമുള്ള മെഡിക്കല്‍ ഉപകരണങ്ങളുടെ വിതരണം ഉള്‍പ്പെടെ കോവിഡ്-19 നെതിരെയുള്ള പോരാട്ടത്തില്‍ ഉഭയകക്ഷി സഹകരണത്തിന്റെ സാദ്ധ്യത ഇരു നേതാക്കളും അംഗീകരിച്ചു. ഇരു രാജ്യങ്ങളിലുമുള്ള തങ്ങളുടെ പൗരന്മാര്‍ക്ക് ആവശ്യമായി പിന്തുണ ലഭ്യമാക്കുന്നതിലുള്ള പ്രതിജ്ഞാബദ്ധതയും അവര്‍ വ്യക്തമാക്കി. ഇന്ത്യയും വിയറ്റ്നാമും തമ്മിലുള്ള തന്ത്രപരമായ പങ്കാളിത്തത്തിന്റെ പ്രാധാന്യത്തിന് ഇരു നേതാക്കളും ഊന്നല്‍ നല്‍കുകയും വിവിധ മേഖലകളില്‍ കൈവരിച്ച പുരോഗതിയില്‍ സംതൃപ്തി പ്രകടിപ്പിക്കുകയും ചെയ്തു. മേഖലയിലും അന്താരാഷ്ട്രതലത്തിലുമുണ്ടായ വികസനങ്ങള്‍ അവര്‍ അവലോകനം ചെയ്യുകയും ചെയ്തു. കോവിഡ്-19 പ്രതിരോധന നടപടികളുടെ ഏകോപനത്തിനും അതോടൊപ്പം ഉഭയകക്ഷി ബന്ധങ്ങളുടെ കാര്യത്തിലൂം വരുംദിവസങ്ങളും തങ്ങളുടെ ടീമുകള്‍ പരസ്പരം ബന്ധപ്പെടുന്നതിന് ഇരു നേതാക്കളും തീരുമാനിച്ചു. നിലവിലെ ഈ പ്രതിസന്ധിഘട്ടത്തില്‍ വിയറ്റ്നാമിലെ ജനങ്ങളുടെ ആരോഗ്യത്തിനും സൗഖ്യത്തിനും പ്രധാനമന്ത്രി ശുഭാശംസകള്‍ നേരുകയും ചെയ്തു.
ഹിമാചൽ പ്രദേശിലെ പദ്ധതികളെക്കുറിച്ചുള്ള പൗരന്മാരുടെ അഭിപ്രായങ്ങളോട് പ്രധാനമന്ത്രി പ്രതികരിച്ചു

ഹിമാചൽ പ്രദേശിലെ പദ്ധതികളെക്കുറിച്ചുള്ള പൗരന്മാരുടെ അഭിപ്രായങ്ങൾക്ക് പ്രധാനമന്ത്രി ശ്രീ നരേന്ദ്ര മോദി ഇന്ന് മറുപടി നൽകി. ഈ പദ്ധതികളുടെ സമർപ്പണത്തിനും തറക്കല്ലിടലിനും വേണ്ടിയാണ് പ്രധാനമന്ത്രി ഹിമാചൽ പ്രദേശിലേക്ക് പോകുന്നത്. പ്രധാനമന്ത്രി തറക്കല്ലിടൽ നിർവഹിച്ച എയിംസ് ബിലാസ്പൂരിന്റെ സമർപ്പണത്തെക്കുറിച്ചു : ഇന്ത്യയിലെമ്പാടും ഇതാണ് സ്ഥിതി. ടയർ-2, ടയർ-3 നഗരങ്ങൾ, പട്ടണങ്ങൾ, അഭിലാഷ ജില്ലകൾ എന്നിവ ശ്രദ്ധയാകർഷിക്കുന്നതിനാൽ അവയ്ക്ക് തിളങ്ങാൻ കഴിയും. On 31 km long project for four laning of the National Highway from Pinjore to Nalagarh on NH-105, worth over Rs. 1690 crore.:
പെറുവുമായുള്ള വ്യാപാരക്കരാര്‍ ചര്‍ച്ചകള്‍ക്കു മന്ത്രിസഭാ അനുമതി

പെറുവുമായി ചരക്ക്, സേവനം, നിക്ഷേപം എന്നീ മേഖലകളില്‍ വ്യാപാരക്കരാര്‍ ചര്‍ച്ചകള്‍ നടത്തുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭ അംഗീകാരം നല്‍കി. വ്യാപാര കരാര്‍ ഉണ്ടാക്കുന്നതിന്റെ സാധ്യതകളെക്കുറിച്ചു പഠിക്കാനായി ഇന്ത്യയും പെറുവും ചേര്‍ന്ന് 2015 ഒക്ടോബര്‍ 20നു സംയുക്ത പഠനസംഘം രൂപീകരിച്ചിരുന്നു. 2016 ഒക്ടോബര്‍ ഇരുപതോടെ സംയുക്ത പഠനസംഘ റിപ്പോര്‍ട്ട് തയ്യാറാക്കുകയും ചരക്കുവ്യപാരം, സേവന വ്യാപാരം, നിക്ഷേപം എന്നിവയെ സംബന്ധിച്ച ചര്‍ച്ചകള്‍ മുന്നോട്ടുകൊണ്ടുപോകാന്‍ തീരുമാനിക്കുകയും ചെയ്തിരുന്നു.
മഹാത്മാ ജ്യോതിബ ഫൂലെയുടെ ജന്മദിനത്തിൽ പ്രധാനമന്ത്രിയുടെ  ശ്രദ്ധാഞ്ജലി

മഹാനായ സാമൂഹിക പരിഷ്കർത്താവും തത്ത്വചിന്തകനും എഴുത്തുകാരനുമായ മഹാത്മാ ജ്യോതിബ ഫൂലെയുടെ ജന്മദിനത്തിൽ പ്രധാനമന്ത്രി ശ്രീ നരേന്ദ്ര മോദി അദ്ദേഹത്തിന് ആദരാഞ്ജലികൾ അർപ്പിച്ചു. സാമൂഹിക നീതിയുടെ പരിരക്ഷകനായും എണ്ണമറ്റ ആളുകൾക്ക് പ്രത്യാശയുടെ ഉറവിടമായും മഹാത്മാ ഫൂലെ പരക്കെ ബഹുമാനിക്കപ്പെടുന്നുവെന്നും സാമൂഹിക സമത്വത്തിനും സ്ത്രീ ശാക്തീകരണത്തിനും വിദ്യാഭ്യാസ നിലവാരം ഉയർത്തുന്നതിനും വേണ്ടി അക്ഷീണം പ്രയത്നിച്ചിട്ടുണ്ടെന്നും ശ്രീ മോദി പറഞ്ഞു. മഹാത്മാ ഫൂലെ പെൺകുട്ടികൾക്കായി സ്‌കൂളുകൾ ആരംഭിക്കുകയും പെൺ ശിശുഹത്യയ്‌ക്കെതിരെ ശബ്ദമുയർത്തുകയും ജലക്ഷാമം പരിഹരിക്കാനുള്ള പ്രചാരണ പരിപാടികൾ നടത്തുകയും ചെയ്‌തുവെന്ന് ശ്രീ മോദി പറഞ്ഞു. മൻ കി ബാത്ത് പരിപാടിയിലൂടെ മഹാനായ ചിന്തകൻ ജ്യോതിബ ഫൂലെയെക്കുറിച്ചുള്ള ചിന്തകളും പ്രധാനമന്ത്രി പങ്കുവെച്ചു. ട്വീറ്റുകളുടെ പരമ്പരയിൽ പ്രധാനമന്ത്രി പറഞ്ഞു; “സാമൂഹിക നീതിയുടെ പരിരക്ഷകനായും, എണ്ണമറ്റ ആളുകൾക്ക് പ്രത്യാശയുടെ ഉറവിടമായും മഹാത്മാ ഫൂലെ പരക്കെ ബഹുമാനിക്കപ്പെടുന്നു. സാമൂഹിക സമത്വത്തിനും സ്ത്രീ ശാക്തീകരണത്തിനും വിദ്യാഭ്യാസത്തിന്റെ ഉന്നമനത്തിനും വേണ്ടി അക്ഷീണം പ്രയത്നിച്ച ബഹുമുഖ വ്യക്തിത്വമായിരുന്നു അദ്ദേഹം. അദ്ദേഹത്തിന്റെ ജയന്തി ദിനത്തിൽ അദ്ദേഹത്തിന് ആദരാഞ്ജലികൾ.” “ഇന്ന് മഹാത്മാ ഫൂലെയുടെ ജയന്തിയാണ്, ഏതാനും ദിവസങ്ങൾക്കുള്ളിൽ, 14-ന് നാം അംബേദ്കർ ജയന്തി ആഘോഷിക്കുന്നു. കഴിഞ്ഞ മാസത്തെ മൻ കി ബാത്തിലൂടെ ഇരുവർക്കും ആദരാഞ്ജലികൾ അർപ്പിച്ചിരുന്നു. മഹാത്മ ഫൂലെയ്ക്കും ഡോ. ബാബാസാഹെബ് അംബേദ്കറിനും അവരുടെ മഹത്തായ സംഭാവനകൾക്ക് ഭാരതം എക്കാലവും നന്ദിയുള്ളവരായിരിക്കും. .” –ND–
തപാല്‍രംഗത്തു സഹകരിക്കുന്നതിനായുള്ള ഇന്ത്യ-ജപ്പാന്‍ സഹകരണത്തിന് മന്ത്രിസഭയുടെ അനുമതി

തപാല്‍ രംഗത്തു സഹകരിക്കുന്നതിനായുള്ള ഇന്ത്യ-ജപ്പാന്‍ സഹകരണ കരാറിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം മുന്‍കൂര്‍ പ്രാബല്യത്തോടെ അനുമതി നല്‍കി. തപാല്‍ സേവനം മെച്ചപ്പെടുത്തുകയും ഇരു രാജ്യങ്ങള്‍ക്കിടയില്‍ തപാല്‍ മേഖലയിലുള്ള സഹകരണം മെച്ചപ്പെടുത്തുകയുമാണ് സഹകരണ കരാറിന്റെ ഉദ്ദേശ്യം. നേട്ടങ്ങള്‍: തപാല്‍നയം സംബന്ധിച്ച് ഇരു പക്ഷത്തുമുള്ള അനുഭവങ്ങള്‍ പങ്കുവെക്കുകയും സഹകരണാടിസ്ഥാനത്തിലുള്ള ബന്ധം വികസിപ്പിച്ചെടുക്കുന്നതിനായുള്ള ചര്‍ച്ചകള്‍ പ്രോല്‍സാഹിപ്പിക്കുകയും ഇരു ഭാഗത്തുനിന്നും പരസ്പരം തീരുമാനിക്കുന്ന കാര്യങ്ങളില്‍ സഹകരണം മുന്നോട്ടുകൊണ്ടുപോകുന്നതിനായി പോസ്റ്റല്‍ സര്‍വീസസ് ഡയലോഗ് ആരംഭിക്കുന്നതിനും സൗകര്യമൊരുക്കുകയും വഴി തപാല്‍ സേവനം മെച്ചപ്പെടുത്താനും ഇരു രാജ്യങ്ങള്‍ക്കിടയില്‍ തപാല്‍ മേഖലയിലുള്ള സഹകരണം മെച്ചപ്പെടുത്താനും സഹകരണ കരാര്‍ സഹായിക്കും.
ബീലീവേഴ്‌സ് ചര്‍ച്ച് മെത്രാപ്പോലീത്ത ബിഷപ്പ് ഡോ.കെ.പി.യോഹന്നാന്‍ പ്രധാനമന്ത്രിയെ സന്ദര്‍ശിച്ചു.

കേരളത്തിലെ ബീലീവേഴ്‌സ് ചര്‍ച്ച് മെത്രാപ്പോലീത്ത ബിഷപ്പ് ഡോ. കെ.പി.യോഹന്നാന്റെ നേതൃത്വത്തിലുള്ള ഒരു പ്രതിനിധി സംഘം ഇന്ന് പ്രധാനമന്ത്രി ശ്രീ.നരേന്ദ്ര മോദിയെ ന്യൂഡല്‍ഹിയില്‍ സന്ദര്‍ശിച്ചു. ഗംഗാ ശുചിത്വ പദ്ധതിയ്ക്കായി ഡോ.യോഹന്നാന്‍ ഒരു കോടി രൂപ സംഭാവന നല്‍കി. രാജ്യസഭാ ഉപാധ്യക്ഷന്‍ ശ്രീ. പി.ജെ. കുര്യനും തദവസരത്തില്‍ സന്നിഹിതനായിരുന്നു.
ബാങ്കുകളുടെയും എന്‍.ബി.എഫ്.സികളുടെയും ഓഹരിയുടമകളുമായി പ്രധാനമന്ത്രി ആലോചനാ യോഗം നടത്തും

ഭാവിയെ കുറിച്ചുള്ള വീക്ഷണവും പ്രവര്‍ത്തന പദ്ധതിയും ഒരുക്കുന്നതിനായുള്ള ചര്‍ച്ചകള്‍ക്കായി പ്രധാനമന്ത്രി ബാങ്കുകളുടെയും എന്‍.ബി.എഫ്.സികളുടെയും പ്രതിനിധികളുമായി നാളെ വൈകിട്ട് ആലോചനാ യോഗം നടത്തും. വായ്പാ പദ്ധതികളും അവ ഫലപ്രദമായി ലഭ്യമാക്കലും, സാങ്കേതിക വിദ്യയിലൂടെ ധനകാര്യ ശാക്തീകരണം, സാമ്പത്തിക മേഖലയുടെ ദൃഢതയ്ക്കും സുസ്ഥിരതയ്ക്കും ജാഗ്രത നിറഞ്ഞ പ്രവര്‍ത്തനം തുടങ്ങിയ വിഷയങ്ങളാണ് അജണ്ടയിലുള്ളത്. അടിസ്ഥാന സൗകര്യം, കൃഷി, എം.എസ്.എം.ഇകള്‍ ഉള്‍പ്പെടെയുള്ള പ്രാദേശിക ഉല്‍പാദനം എന്നീ മേഖലകള്‍ക്കു പണം ലഭ്യമാക്കുക വഴി ഇന്ത്യയുടെ സാമ്പത്തിക വളര്‍ച്ചയില്‍ വലിയ പങ്കാണ് ബാങ്കിങ് മേഖല വഹിക്കുന്നത്. സാങ്കേതിക വിദ്യ ഉപയോഗപ്പെടുത്തുക വഴി സാമ്പത്തിക ശാക്തീകരണത്തില്‍ വലിയ പങ്കു വഹിക്കാന്‍ സാമ്പത്തിക സംശ്ലേഷണത്തിന് സാധിക്കും. മുതിര്‍ന്ന ഗവണ്‍മെന്റ് ഉദ്യോഗസ്ഥരും ചര്‍ച്ചയില്‍ പങ്കാളികളാവും.
രണ്ടാമത് അന്താരാഷ്ട്ര യോഗാ ദിനാഘോഷങ്ങള്ക്ക് പ്രധാനമന്ത്രി നേതൃത്വം നല്കി ; ചണ്ഡിഗഢിലെ സമൂഹ യോഗാ പരിപാടിയില് പ്രധാനമന്ത്രി പങ്കെടുത്തു

രണ്ടാം അന്താരാഷ്ട്ര യോഗാ ദിനാഘോഷങ്ങളോടനുബന്ധിച്ച് ചണ്ഡിഗഢില് നടന്ന മുഖ്യ ചടങ്ങായ സമൂഹ യോഗാ പരിപാടിയില് മൂപ്പതിനായിരം പേരോടൊപ്പം പ്രധാനമന്ത്രി ശ്രീ. നരേന്ദ്ര മോദിയും പങ്കെടുത്തു. ചരിത്ര പ്രസിദ്ധമായ ക്യാപറ്റോള് കോംപ്ലക്സില് തടിച്ചു കൂടിയ ജനങ്ങളെ അഭിസംബോധന ചെയ്യവേ രാജ്യത്തെ എല്ലാ ഭാഗങ്ങളിലെയും ജനങ്ങള് ഇന്ന് യോഗയുമായി ബന്ധപ്പെട്ടിരുക്കുകയാണെന്ന് പ്രധാനമന്ത്രി പറഞ്ഞു. അന്താരാഷ്ട്ര യോഗാദിനം എന്ന ആശയത്തെ പിന്തുണയ്ക്കാന് ലോകം തന്നെ മുന്നോട്ട് വന്നു എന്ന് അദ്ദേഹം പറഞ്ഞു. ഈ ഉദ്യമത്തില് സമൂഹത്തിലെ എല്ലാ വിഭാഗങ്ങളും ഒത്തുചേര്ന്നതായി ശ്രീ. നരേന്ദ്ര മോദി കൂട്ടിച്ചേര്ത്തു. യോഗ ഒരു ജനകീയ മുന്നേറ്റമായി മാറി എന്നു പറഞ്ഞ പ്രധാനമന്ത്രി, അന്താരാഷ്ട്ര യോഗാദിനം ആരോഗ്യവുമായി ബന്ധപ്പെട്ട ദിനമാണെന്ന് ആഭിപ്രായപ്പെട്ടു. തനിക്ക് എന്ത് നേടാം എന്നതല്ല മറിച്ച് എന്ത് ഉപേക്ഷിക്കാന് കഴിയും എന്നതാണ് യോഗ എന്ന് അദ്ദേഹം പറഞ്ഞു. യാതൊരു ചിലവും ഇല്ലാതെ ആരോഗ്യം ഉറപ്പു നല്കുന്ന യോഗ പാവപ്പെട്ടവരെയും പണക്കാരെയും വേര്തിരിച്ച് കാണുന്നില്ലെന്നും അദ്ദേഹം പറഞ്ഞു. അടുത്ത ഒരു വര്ഷം കൊണ്ട് യോഗയിലൂടെ പ്രമേഹം എങ്ങനെ കുറയ്ക്കാം എന്നതില് ശ്രദ്ധകേന്ദീകരിക്കണമെന്ന് പ്രധാനമന്ത്രി ആവശ്യപ്പെട്ടു. യോഗ പ്രചരിപ്പിക്കുന്നതില് മികച്ച സംഭാവനകള് നല്കുന്നവരെ ആദരിക്കാനായി ദേശീയ തലത്തിലും അന്തരാഷ്ട്ര പുരസ്ക്കാരങ്ങള് ഏര്പ്പെടുത്തുമെന്നും പ്രധാനമന്ത്രി അറിയിച്ചു. സമൂഹ യോഗാ പരിപാടിയില് പങ്കെടുക്കാനെത്തിയവരോടൊപ്പം പ്രധാനമന്ത്രിയും ഇടപഴകുകയും പങ്കെടുക്കുകയും ചെയ്തു.
2022ലെ ഏഷ്യാ കപ്പിൽ പാക്കിസ്ഥാനെതിരെ നേടിയ വിജയത്തിന് പ്രധാനമന്ത്രി ഇന്ത്യൻ ക്രിക്കറ്റ് ടീമിനെ അഭിനന്ദിച്ചു

2022-ലെ ഏഷ്യാ കപ്പിൽ പാക്കിസ്ഥാനെതിരായ വിജയത്തിന് ഇന്ത്യൻ ക്രിക്കറ്റ് ടീമിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. ടീം മികച്ച വൈദഗ്ധ്യവും ചാരുതയും പ്രകടമാക്കിയെന്ന് ശ്രീ മോദി പറഞ്ഞു. പ്രധാനമന്ത്രി ട്വീറ്റ് ചെയ്തു : “ഇന്നത്തെ ഏഷ്യാ കപ്പ് 2022 മത്സരത്തിൽ ടീം ഇന്ത്യ മികച്ച ഓൾറൗണ്ട് പ്രകടനമാണ് പുറത്തെടുത്തത്. ടീം മികച്ച വൈദഗ്ധ്യവും മികവും പ്രകടിപ്പിച്ചു. വിജയത്തിന് അവർക്ക് അഭിനന്ദനങ്ങൾ.”
നോയിഡ- ഗ്രേറ്റര്‍ നോയിഡ മെട്രോ റെയില്‍ പദ്ധതിക്ക് അംഗീകാരം

മെട്രോ റെയില്‍ സംയോജനത്തിന് വലിയ ഉത്തേജനം നല്‍കിക്കൊണ്ട് പ്രധാനമന്ത്രി ശ്രീ നരേന്ദ്രമോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം നോയിഡ-ഗ്രേറ്റര്‍ നോയിഡ റെയില്‍ പദ്ധതിക്ക് അംഗീകാരം നല്‍കി. 29.707 കിലോമീറ്റര്‍ ദൈര്‍ഘ്യമുള്ള ഈ പദ്ധതിയുടെ ചെലവ് 5,503 കോടി രൂപയാണ്. നോയിഡയെയും ഗ്രേറ്റര്‍ നോയിഡയെയും തമ്മില്‍ മെട്രോ റെയില്‍ വഴി ബന്ധിപ്പിക്കുന്നതിലൂടെ പൊതുജനങ്ങള്‍ക്ക് കൂടുതല്‍ ചലനാത്മകത ഉറപ്പാക്കാന്‍ കഴിയും. ഇതിലൂടെ കൂടുതല്‍ ആളുകള്‍ ഡല്‍ഹിയുടെ ഈ ഉപഗ്രഹനഗരങ്ങളിലേക്ക് പോകുന്നതിനുള്ള സാദ്ധ്യതയുമുണ്ടാകും. അത് ഡല്‍ഹിയിലെ തിരക്ക് ഇല്ലാതാക്കുകയും ചെയ്യും. ഈ ഭാഗങ്ങളില്‍ ഇതിന്റെ ഫലമായി കൂടുതല്‍ പാര്‍പ്പിട സൗകര്യങ്ങളും വ്യാപാര സമുച്ചയങ്ങളുമുണ്ടാകും. മെട്രോ റെയില്‍ വരുന്നതോടെ റോഡ് വഴിയുള്ള വാഹനഗതാഗതവും കുറയും. അത് തിങ്ങിഞെരുങ്ങിയുള്ള യാത്ര ഇല്ലാതാക്കും. യാത്രയ്ക്ക് ചുരുങ്ങിയ സമയവും കുറഞ്ഞ ചെലവും മതിയാകും. ജൈവ ഇന്ധനങ്ങളുടെ ഉപയോഗം കുറയുന്നത് പരിസ്ഥിതി മലിനീകരണവും കുറയ്ക്കും. നോയിഡ-ഗ്രേറ്റര്‍ നോയിഡ ഭാഗത്ത് ഇപ്പോള്‍ തന്നെ താമസിക്കുന്ന 7.50 ലക്ഷം ആളുകള്‍ക്കും പരിസരത്തുള്ളവര്‍ക്കും ഈ മെട്രോ ശൃംഖല ഏറെ ഗുണപ്രദമായിരിക്കും. നോയിഡ മെട്രോ റെയില്‍ കോര്‍പ്പറേഷന്‍ ലിമിറ്റഡായിരിക്കും പദ്ധതി നടപ്പാക്കുക. കേന്ദ്ര ഗവണ്‍മെന്റിനും ഉത്തര്‍പ്രദേശ് ഗവണ്‍മെന്റിനും 50:50 ഓഹരിപങ്കാളിത്തമുള്ള സംയുക്ത സംരംഭമായിരിക്കും ഇത്. നിലവില്‍ സംസ്ഥാന ഗവണ്‍മെന്റിന്റെ ഉടമസ്ഥതയിലുള്ള ഒരു പ്രത്യേകോദ്ദേശ സംവിധാനമായ (എസ്.പി.വി) നോയിഡ മെട്രോ റെയില്‍ കോര്‍പ്പറേഷന്‍ ലിമിറ്റഡിനെ കേന്ദ്ര ഗവണ്‍മെന്റിന്റേയും ഉത്തര്‍പ്രദേശ് ഗവണ്‍മെന്റിന്റേയും സംയുക്ത പ്രത്യേകോദ്ദേശ സംവിധാനം(എസ്.പി.വി) ആക്കി മാറ്റും. പദ്ധതിയിലൂടെ തൊഴില്‍ വൈദഗ്ധ്യമുള്ളവര്‍, അര്‍ദ്ധ-വൈദഗ്ധ്യമുള്ളവര്‍, അവിദഗ്ധ വിഭാഗം എന്നിവര്‍ക്ക് വന്‍തോതില്‍ പ്രത്യക്ഷമായും പരോക്ഷമായും തൊഴിലവസരങ്ങള്‍ സൃഷ്ടിക്കപ്പെടും. നിര്‍മ്മാണ, പ്രവര്‍ത്തിപ്പിക്കല്‍ സമയത്ത് വന്‍തോതില്‍ പരോക്ഷ തൊഴിലവസരങ്ങള്‍ ലഭ്യമാകും. വിശദമായ പദ്ധതി നിര്‍ദ്ദേശ(ഡി.പി.ആര്‍) ത്തിന്റെ അടിസ്ഥാനത്തില്‍ ഈ പദ്ധതി 2018 ഏപ്രിലോടുകൂടി പൂര്‍ത്തിയാകുന്ന തരത്തിലാണ് സമയപട്ടിക ക്രമപ്പെടുത്തിയിരിക്കുന്നത്. കേന്ദ്ര മെട്രോ നിയമം, മെട്രോ റെയില്‍വേയ്‌സ്(നിര്‍മ്മാണ പ്രവൃത്തികള്‍) നിയമം 1978, മെട്രോ റെയില്‍വേയ്‌സ് (നടത്തിപ്പും പരിപാലനവും) നിയമം 2002 എന്നിവയുടേയും കാലാകാലങ്ങളില്‍ ഇവയ്ക്കുണ്ടായ ഭേദഗതികളുടേയും നിയമപരമായ ചട്ടക്കൂടിന്റെ പരിധിയിലായിരിക്കും പദ്ധതി.
വാഷിങ്ടണ്‍ ഡി.സിയില്‍ പ്രധാനമന്ത്രിയുടെ പരിപാടികള്‍

പ്രധാനമന്ത്രി ശ്രീ.നരേന്ദ്ര മോദി തിങ്കളാഴ്ച ഉച്ചതിരിഞ്ഞ് വാഷിങ്ടണ്‍ ഡി.സിയിലെത്തി. അര്‍ലിങ്ടണ്‍ സെമിത്തേരിയില്‍ അജ്ഞാതനായ സൈനികന്റെ ശവകുടീരത്തില്‍ അദ്ദേഹം പുഷ്പചക്രം അര്‍പ്പിച്ചു. കൊളംബിയ ബഹിരാകാശപേട സ്മാരകത്തിലും പ്രധാനമന്ത്രിപുഷ്പചക്രം അര്‍പ്പിച്ചു. കൊളംബിയ ദുരന്തത്തില്‍ മരണമടഞ്ഞ ബഹിരാകാശ യാത്രിക കല്പനാ ചൗളയുടെ ഭര്‍ത്താവ് ജീന്‍ പിയറി ഹാരിസണ്‍ തദവസരത്തില്‍ സന്നിഹിതനായിരുന്നു. ബഹിരാകാശ യാത്രിക സുനിതാ വില്യംസും ചടങ്ങില്‍ സംബന്ധിച്ചു. ഇന്ത്യയില്‍ നിന്നുള്ള വിഗ്രഹങ്ങള്‍ തിരിച്ചുനല്‍കുന്ന ഒരു ചടങ്ങിലും പ്രധാനമന്ത്രി പങ്കെടുത്തു. ഇത്തരം 200 ഓളം കരകൗശല വസ്തുക്കള്‍ ഇന്ത്യയ്ക്ക് തിരിച്ച് നല്‍കാനുള്ള പ്രക്രിയ ആരംഭിച്ചു കഴിഞ്ഞതായും ഇതിനകംതന്നെ 12 എണ്ണം തിരിച്ചുനല്‍കിയിട്ടുണ്ടെന്നും യു.എസ് അറ്റോര്‍ണി ജനറല്‍ ലോറെത്താ ലിഞ്ച് പറഞ്ഞു. പൈതൃകം എന്നത് രാഷ്ട്രങ്ങളെ ബന്ധിപ്പിക്കാനുള്ള ശക്തിയാക്കിമാറ്റാമെന്ന് പ്രധാനമന്ത്രി അഭിപ്രായപ്പെട്ടു. ചിലര്‍ ഈ കരകൗശല വസ്തുക്കള്‍ക്ക് പണം അടിസ്ഥാനമാക്കിയായിരിക്കും മൂല്യം നിശ്ചയിക്കുകയെന്നും എന്നാല്‍ ഇന്ത്യക്ക് അതിന്റെ മൂല്യം അതിനുമപ്പുറമാണെന്നും അതിന് കാരണം അവ നമ്മുടെ സംസ്‌കാരത്തിന്റെയും പൈതൃകത്തിന്റെയും ഭാഗമായതുകൊണ്ടാണെന്നും പ്രധാനമന്ത്രി പറഞ്ഞു. ബ്രൂക്കിങ് ഇന്‍സ്റ്റിറ്റിയൂഷന്‍, അറ്റ്‌ലാന്റിക് കൗണ്‍സില്‍, കാര്‍നെഗി എന്‍ഡോവ്‌മെന്റ് ഫോര്‍ ഇന്റര്‍നാഷണല്‍ പീസ് എന്നിവയടക്കമുള്ള ഉപദേശക/ സഹായക സംഘടനകളുമായി പ്രധാനമന്ത്രി ആശയവിനിമയം നടത്തി.
മൗറീഷ്യസ് പ്രധാനമന്ത്രിയായി ചുമതലയേറ്റ ശ്രീ. പ്രവിന്ദ് കുമാര്‍ ജുഗ്നോഥിനെ പ്രധാനമന്ത്രി അഭിനന്ദിച്ചു

മൗറീഷ്യസ് പ്രധാനമന്ത്രിയായി ചുമതലയേറ്റ ശ്രീ. പ്രവിന്ദ് കുമാര്‍ ജുഗ്നോഥിനെ പ്രധാനമന്ത്രി ശ്രീ. നരേന്ദ്ര മോദി ടെലിഫോണില്‍ അഭിനന്ദനം അറിയിച്ചു. അഭിനന്ദനനത്തിനു ജുഗ്നോഥ് നന്ദി അറിയിച്ചു. കാലാതിവര്‍ത്തിയും സവിശേഷവുമായ ഇന്ത്യ-മൗറീഷ്യസ് ബന്ധം കൂടുതല്‍ ദൃഢപ്പെടുത്തുന്നതിനുള്ള ബാധ്യത ഇരുവരും സംഭാഷണത്തിനിടെ ഊട്ടിയുറപ്പിച്ചു. ഇന്ത്യ-മൗറീഷ്യസ് ബന്ധം മെച്ചപ്പെടുത്തുന്നതില്‍ അധികാരമൊഴിയുന്ന മൗറീഷ്യസ് പ്രധാനമന്ത്രി സര്‍ അനെറൂദ് ജുഗ്നോഥ് വഹിച്ച പങ്കിനെയും പ്രധാനമന്ത്രി പ്രശംസിച്ചു.
ഐഐടി ഗുവാഹത്തിയുടെ ബിരുദദാന ചടങ്ങിനെ  പ്രധാനമന്ത്രി അഭിസംബോധന ചെയ്തു.

പ്രധാനമന്ത്രി നരേന്ദ്രമോദി ഐഐടി ഗുവാഹത്തി യുടെ ബിരുദ ദാന ചടങ്ങിനെ വീഡിയോ കോൺഫറൻസിങ്ങിലൂടെ അഭിസംബോധന ചെയ്തു. ശാസ്ത്രം ഉൾപ്പെടെ എല്ലാ അറിവുകളും പ്രശ്നങ്ങൾ പരിഹരിക്കാനുള്ള മാർഗം ആണ് എന്ന് പ്രധാനമന്ത്രി പറഞ്ഞു. ഐഐടി പോലുള്ള സ്ഥാപനങ്ങൾ ഇന്ന് മുന്നേറുന്ന വിധത്തിൽ അഭിമാനമുണ്ടെന്നും നൂതനാശയത്തിനുവേണ്ടിയുള്ള ഊർജ്ജം ആണ് ആയിരക്കണക്കിന് വർഷമായി ഇന്ത്യയെ സജീവമാക്കി നിലനിർത്തുന്നതെന്നും അദ്ദേഹം പറഞ്ഞു. ഭാവിയിലേക്ക് സജ്ജരായി ഇരിക്കാൻ യുവാക്കളോട് അഭ്യർത്ഥിച്ച പ്രധാനമന്ത്രി യുവാക്കളുടെ സ്വപ്നങ്ങളും അഭിലാഷങ്ങളും ആണ് ഇന്ത്യയുടെ ഭാവിയെ രൂപപ്പെടുത്തുന്നതെന്ന് പറഞ്ഞു. ഈ ദിശയിൽ ഇതിനോടകം പ്രവർത്തനമാരംഭിച്ച ഐഐടി ഗുവാഹത്തി യുടെ പരിശ്രമത്തിൽ പ്രധാനമന്ത്രി സന്തുഷ്ടി പ്രകടിപ്പിച്ചു. മഹാമാരിക്കാലത്ത് അക്കാദമിക സെഷനുകളും ഗവേഷണ പ്രവർത്തനങ്ങളും നടത്താൻ ബുദ്ധിമുട്ടുണ്ടായിരുന്നിട്ടും രാജ്യത്തെ ആത്മനിർഭരം ആക്കുന്നതിനു സംഭാവനകൾ നൽകിയ ഇൻസ്റ്റിറ്റ്യൂട്ട് പ്രവർത്തനങ്ങളെ പ്രധാനമന്ത്രി അഭിനന്ദിച്ചു. ദേശീയ വിദ്യാഭ്യാസനയം, ഇരുപത്തിയൊന്നാം നൂറ്റാണ്ടിന്റെ ആവശ്യങ്ങൾക്കും ശാസ്ത്രസാങ്കേതിക വിദ്യയിൽ ഇന്ത്യയെ ആഗോളതലത്തിൽ നേതൃസ്ഥാനത്ത് എത്തിക്കാനും വേണ്ടിയുള്ളതാണെന്നും പ്രധാനമന്ത്രി പറഞ്ഞു.ബഹു വിഷയങ്ങൾ ചേർന്ന പാഠ്യപദ്ധതി, വിവിധ കോഴ്സുകൾ തിരഞ്ഞെടുക്കാൻ അവസരം, മൾട്ടിപ്പിൾ എൻട്രി, എക്സിറ്റ് സൗകര്യം എന്നിവ ദേശീയ വിദ്യാഭ്യാസ നയത്തിൽ ഉണ്ട്. ശാസ്ത്രo, മാനവിക ശാസ്ത്രo ഉൾപ്പെടെ ഏതു മേഖലയിലെയും ഗവേഷണപ്രവർത്തനങ്ങളെ ഏകോപിപ്പിക്കുന്നതിന് ദേശീയ ഗവേഷണ ഫൗണ്ടേഷൻ രൂപീകരിക്കാൻ ദേശീയ വിദ്യാഭ്യാസ നയം ലക്ഷ്യമിടുന്നു. വിദേശ സർവകലാശാലകൾക്ക് അവരുടെ ക്യാമ്പസുകൾ ഇന്ത്യയിൽ തുടങ്ങാൻ അവസരം നൽകുന്നത്, ഇന്ത്യൻ വിദ്യാർത്ഥികൾക്ക് ആഗോള സാധ്യത നൽകുന്നു. ലോകത്തിലെ പ്രധാന വിദ്യാഭ്യാസ കേന്ദ്രമായി ഇന്ത്യയെ മാറ്റാൻ ഇത് സഹായിക്കുമെന്നും അദ്ദേഹം പറഞ്ഞു. ഇന്ത്യയുടെ കിഴക്കൻ പ്രവർത്തന നയത്തിന്റെ കേന്ദ്രവും തെക്കുകിഴക്കൻ ഏഷ്യയുമായുള്ള ബന്ധത്തിന്റെ കവാടവും രാജ്യത്തിന്റെ വടക്കുകിഴക്കൻ പ്രദേശമാണ്. സംസ്കാരം, വ്യാപാരം, കണക്റ്റിവിറ്റി, വിഭവശേഷി എന്നിവയാണ് ഈ രാജ്യങ്ങളുമായുള്ള ബന്ധത്തിന്റെ പ്രധാന കണ്ണികൾ.ഈ ശൃംഖലയിലേക്ക് വിദ്യാഭ്യാസം കൂടി ഉൾപ്പെടാൻ പോവുകയാണെന്നും ഐഐടി ഗുവാഹത്തിക്ക് ഇതിന്റെ പ്രധാന കേന്ദ്രമാകാൻ കഴിയുമെന്നും അദ്ദേഹം പറഞ്ഞു. വടക്കുകിഴക്കൻ മേഖലയ്ക്ക് അവസരങ്ങൾ ഇതിലൂടെ ലഭ്യമാകും. റെയിൽവേ, റോഡ്, വ്യോമ, ജലപാതകൾ തുടങ്ങി വടക്കുകിഴക്കൻ മേഖലയുടെ അടിസ്ഥാന സൗകര്യ മേഖലയ്ക്ക് ഗവൺമെന്റ് ഊന്നൽ നൽകുന്നുണ്ട് എന്നും ശ്രീ മോദി പറഞ്ഞു. മുന്നൂറിൽപരം യുവ ഗവേഷകർ പിഎച്ച്ഡി ബിരുദം കരസ്ഥമാക്കിയതിൽ സന്തുഷ്ടി പ്രകടിപ്പിച്ച പ്രധാനമന്ത്രി, രാജ്യത്തിന്റെ വികസനത്തിനായി അവരുടെ ഗവേഷണം തുടരാൻ ആവശ്യപ്പെട്ടു. പ്രദേശത്തിന്റെ വികസനത്തിനായി സ്വന്തം ഗവേഷണം എങ്ങനെ മെച്ചപ്പെടുത്താം എന്ന് ചിന്തിക്കണമെന്ന് വിദ്യാർത്ഥികളോട് അദ്ദേഹം അഭ്യർത്ഥിച്ചു. വടക്കുകിഴക്കൻപ്രദേശത്തെ ദുരന്തങ്ങളെ പ്രതിരോധിക്കുന്നതിന് വിദഗ്ധ ഉപദേശം നൽകുന്നതിന് അപകടസാധ്യത കുറയ്ക്കുന്നതിനും ദുരന്തനിവാരണത്തിനുമായി പ്രത്യേക കേന്ദ്രം തുടങ്ങാനും ഐഐടി ഗുവാഹത്തിയോട് പ്രധാനമന്ത്രി അഭ്യർഥിച്ചു
പുതിയ പ്രതിരോധ ഓഫീസ് സമുച്ചയങ്ങൾ പ്രധാനമന്ത്രി  സെപ്റ്റംബർ 16 ന്  കസ്തൂർബാ ഗാന്ധി മാർഗിലും ആഫ്രിക്ക അവന്യൂവിലും ഉദ്ഘാടനം ചെയ്യും

പ്രധാനമന്ത്രി ശ്രീ നരേന്ദ്ര മോദി 2021 സെപ്റ്റംബർ 16 ന് രാവിലെ 11 മണിക്ക് പുതിയ പ്രതിരോധ ഓഫീസ് സമുച്ചയങ്ങൾ ന്യൂ ഡൽഹിയിലെ കസ്തൂർബാ ഗാന്ധി മാർഗിലും ആഫ്രിക്ക അവന്യൂവിലും ഉദ്ഘാടനം ചെയ്യും ആഫ്രിക്ക അവന്യൂവിലെ ഡിഫൻസ് ഓഫീസ് കോംപ്ലക്സ് സന്ദർശിക്കുന്ന അദ്ദേഹം കരസേന, നാവികസേന, വ്യോമസേന, സിവിലിയൻ ഉദ്യോഗസ്ഥർ എന്നിവരുമായി സംവദിക്കുകയും ചെയ്യും. തുടർന്ന് അദ്ദേഹം സമ്മേളനത്തെ അഭിസംബോധനയും ചെയ്യും. പുതിയ പ്രതിരോധ ഓഫീസ് സമുച്ചയങ്ങളെക്കുറിച്ച് : പുതിയ പ്രതിരോധ ഓഫീസ് സമുച്ചയങ്ങളിൽ കരസേനയും , നാവികസേനയും വ്യോമസേനയും ഉൾപ്പെടെ പ്രതിരോധ മന്ത്രാലയത്തിൽ നിന്നും സായുധസേനയിൽ നിന്നും ഏകദേശം 7,000 ഉദ്യോഗസ്ഥരെ ഉൾക്കൊള്ളാൻ കഴിയും. കെട്ടിടങ്ങൾ ആധുനികവും സുരക്ഷിതവും പ്രവർത്തനപരവുമായ ഇടങ്ങൾ നൽകും. കെട്ടിട നിർമ്മാണ പ്രവർത്തനങ്ങൾ നിയന്ത്രിക്കുന്നതിനായി ഒരു സംയോജിത കമാൻഡ് ആൻഡ് കൺട്രോൾ സെന്റർ സ്ഥാപിച്ചിട്ടുണ്ട്, അതോടൊപ്പം രണ്ട് കെട്ടിടങ്ങളുടെയും സുരക്ഷയും നിരീക്ഷണവും ഇതിന്റെ കീഴിലായിരിക്കും . സമഗ്രമായ സുരക്ഷാ മാനേജ്മെന്റ് നടപടികളോടെ അത്യാധുനികവും ഊർജ്ജ കാര്യക്ഷമവുമാണ് പുതിയ പ്രതിരോധ ഓഫീസ് സമുച്ചയങ്ങൾ. എൽജിഎസ്എഫ് (ലൈറ്റ് ഗേജ് സ്റ്റീൽ ഫ്രെയിം) എന്നറിയപ്പെടുന്ന പുതിയതും സുസ്ഥിരവുമായ നിർമ്മാണ സാങ്കേതികവിദ്യയുടെ ഉപയോഗമാണ് ഈ കെട്ടിടങ്ങളുടെ സവിശേഷതകളിൽ ഒന്ന്, ഇത് പരമ്പരാഗത ആർസിസി നിർമ്മാണത്തിന്റെ കാര്യത്തിൽ നിർമ്മാണ സമയം 24-30 മാസത്തിൽ നിന്ന് കുറയ്ക്കുന്നു. ഈ കെട്ടിടങ്ങൾ വിഭവശേഷിയുള്ള ഹരിത സാങ്കേതികവിദ്യ ഉപയോഗിക്കുകയും പരിസ്ഥിതി സൗഹൃദ രീതികൾ പ്രോത്സാഹിപ്പിക്കുകയും ചെയ്യുന്നു. ഉദ്ഘാടന ചടങ്ങിൽ പ്രതിരോധ മന്ത്രി, ഭവന, നഗരകാര്യ മന്ത്രി, പ്രതിരോധ സഹമന്ത്രി , ഭാവന നിർമ്മാണ , നഗരകാര്യ സഹമന്ത്രി, , ചീഫ് ഓഫ് ഡിഫൻസ് സ്റ്റാഫ്, സായുധ സേന മേധാവികൾ എന്നിവർ പങ്കെടുക്കും.
പ്രധാനമന്ത്രി ബാബാ സാഹബ് അംബേദ്ക്കര്‍ക്ക് ചൈതന്യഭൂമിയില്‍ പ്രണാമമര്‍പ്പിച്ചു.

പ്രധാനമന്ത്രി ശ്രീ.നരേന്ദ്ര മോദി ഇന്ന് മുംബെയിലെ ചൈതന്യ ഭുമി സന്ദര്‍ശിച്ച്, ഭാരതരത്‌നം ഡോ. ബാബാ സാഹബ് അംബേദ്ക്കര്‍ക്ക് ശ്രദ്ധാഞ്ജലി അര്‍പ്പിച്ചു. പ്രധാനമന്ത്രി പിന്നീട് മുംബെയിലെ ഇന്ദു മില്‍സ് കോംപൗണ്ടിലെ ഡോ.ബാബാ സാഹബ് അംബേദ്ക്കര്‍ സ്മാരകത്തിന് തറക്കല്ലിട്ടു കൊണ്ടുള്ള ഫലകം അനാവരണം ചെയ്തു.
ബാബു ജഗ്ജീവന്‍ റാമിന് പ്രധാനമന്ത്രിയുടെ പ്രണാമം

ബാബു ജഗ്ജീവന്‍ റാമിന്റെ ജന്മവാര്‍ഷികത്തില്‍ പ്രധാനമന്ത്രി ശ്രീ. നരേന്ദ്ര മോദി അദ്ദേഹത്തിന് പ്രണാമമര്‍പ്പിച്ചു. ”ബാബു ജഗ്ജീവന്‍ റാമിനെ അദ്ദേഹത്തിന്റെ ജന്മവാര്‍ഷിക ദിനത്തില്‍ അനുസ്മരിക്കുന്നു. അദ്ദേഹം രാജ്യത്തിന് നല്‍കിയ സേവനങ്ങളും, പാര്‍ശ്വവത്ക്കരിക്കപ്പെട്ടവരുടെ അവകാശങ്ങള്‍ക്കായി നടത്തിയ പോരാട്ടങ്ങളും എക്കാലവും പ്രചോദനമേകുന്നവയാണ്,” പ്രധാനമന്ത്രി പറഞ്ഞു.
മ്യാന്‍മാറിലെ ത്രികക്ഷി ദേശീയ പാതയില്‍ 69 പാലങ്ങള്‍ നിര്‍മ്മിക്കും

മ്യാന്‍മാറിലെ ത്രികക്ഷി ദേശീയ പാതയിലെ റ്റി.കെ.കെ റോഡ് വിഭാഗത്തില്‍ അപ്രോച്ച് റോഡുകള്‍ ഉള്‍പ്പെടെ 69 പാലങ്ങള്‍ നിര്‍മ്മിക്കുന്നതിന് പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം അനുമതി നല്‍കി. 371.58 കോടി രൂപ ചെലവിനാണ് ഇത് നിര്‍മ്മിക്കുക. റ്റി.കെ.കെ റോഡ് വിഭാഗത്തില്‍ എല്ലാ കാലാവസ്ഥയിലും ഗതാഗതം ഉറപ്പാക്കാന്‍ ഇതു വഴി സാധിക്കും. നിര്‍ദ്ദിഷ്ട ഇംഫാല്‍- മന്‍ഡാലെ ബസ്സിന്റെ റൂട്ട് കൂടിയാണിത്. ഇന്ത്യയ്ക്കും മ്യാന്‍മാറിനുമിടയില്‍ ചരക്ക് ഗതാഗതം സുഗമമാക്കുന്നതിനും ഇതു സഹായിക്കും.